
Præstedømmet  og  dets  Medlemmer. 


Vi  ved,  at  Præstedømmet  er  Retten  til  at  handle  i 
Guds  Navn.  De  fleste  mandlige  Medlemmer  af  Kirken 
har  en  eller  anden  Grad  af  Præstedømmet.  Det  er 
en  vidunderlig  Gave,  som  bør  plejes  med  megen  Omhu 
og  Varsomhed,  da  man  ellers  staar  i  stor  Fare  for  at 
miste  den.  Hvis  vi  vil  ære  det  hellige  Præstedømme  i 
os  selv,  maa  vi  ære  og  respektere  det  hos  dem,  der 
præsiderer  i  de  forskellige  Kald  overalt  i  Kirken. 
Lydighed,  Loyalitet  og  Langmodighed  kendetegner 
Bæreren  af  det  hellige  Præstedømme.  Han  er  altid  vil- 
lig til  at  forsvare  sin  Broders  Rygte,  forstaar  tilfulde,  at 
Guds  Kirke  styres  fra  oven  og  ved  Inspiration. 

Præsident  Joseph  F.  Smith  sagde  engang:  »Ærer  du 
Præstedømmet?  Ærer  du!  Præstedømmet  og  dets  Nøg- 
ler? Vil  du,  som  besidder  Præstedømmet,  profanere 
Guddommens  Navn?  Vil  du  være  oprørsk  og  æde  og 
drikke  med  Drukkenbolten,  med  den  vantro  og  med  den 
profane?  Vil  du,  som  er  i  Besiddelse  af  dette  Præste- 
dømme, glemme  dine  Bønner  og  Giveren  af  alt  godt? 
Vil  du:  holde  Sabbaten  hellig?  Vil  du  efterleve  Tiende- 
loven og  alle  øvrige  evangeliske  Krav?  Vil  du  altid  have 
Bønnens  Aand  hos  dig  og  nære  Ønske  om  at  gøre 
godt?  Vil  du  belære  dine  Børn  om  Livets  og  Frelsens 
Principper,  saa  at  de,  naar  de  er  otte  Aar  gamle,  ønsker 
paa  eget  Initiativ  at  blive  døbt?« 

Nærer  vi  disse  Ønsker  og  bruger  vi  vore  Evner  til 
at  virkeliggøre  alt  dette?  Hvert  Medlem  af  Præste- 
dømmet burde  meget  nøje  studere  Kapitel  107  i  Pagtens 
Bog  og  leve  derefter.  Præstedømmet  skulde  være  hver 
Grens  Kilde  til  Inspiration  og  bære  Kærlighedens  og 
Lydighedens  Fane  højt.  Thi  uden  disse  to  Begreber 
intet  Præstedømme. 


0/0^  Å  Wzd-' 


Ved  De,  at  Guds  Kirke  er  paa  Jorden? 

»Sandhed  skal  vokse  op  af  Jorden« 

af  Charles  W.   Penrose. 


»Sandheden  skal  vokse  op  af  Jorden,  og  Retfærdighed 
skue  ned  fra  Himlen.«  Saaledes  profeterede  Salmisten  (Salm. 
85:  12).  Dette  kan  betragtes  som  et  billedligt  Udtryk,  men 
det  er  blevet  bogstaveligt  opfyldt  i  det  19.  Aarhundrede. 
Midt  under  Diskussionen  over  Meningen  af  mange  Dele  af 
Bibelen,  som  har  foraarsaget  mange  Sorger  og  bitre  Følelser 
blandt  Forkyndere  og  Professorer  i  Religion  kommer  der  ud 
af  Jorden  en  hellig  Optegnelse,  som  indeholder  guddomme- 
lig Sandhed  i  saadan  Enkelthed  og  Tydelighed  at  de,  som 
tror  paa  den,  kan  faa  Klarhed  i  deres  Sind  med  Hensyn  ti! 
de  Ting,  som  har  skabt  Uoverensstemmelser  i  den  teologiske 
Verden.  Da  det  amerikanske  Kontinent  blev  opdaget  af  Ko- 
lumbus  og  andre,  som  drog  over  de  store  Vande  for  at  søge 
ukendt  Land,  fandt  de  en  mørkhudet  Race  sammensat  af 
mange  forskellige  Stammer,  men  tilsyneladende  af  samme 
Oprindelse,  i  Besiddelse  af  det  vestlige  Kontinent.  Den  almin- 
delige Tro  var,  at  deres  Forfædre  i  en  fjern  Fortid  var  emi- 
greret fra  en  eller  anden  Del  af  den  østlige  Halvkugle,  men 
naar,  eller  hvordan  eller  hvorfor  denne  Emigration  havde 
fundet   Sted,  var  et   dybt  Mysterium. 

Men  i  Aaret  1829  blev  der  i  Staten  New  York  udgivet  en 
Bog,  som  skulde  være  oversat  fra  Metalplader,  som  blev 
fundet  i  et  Bakkedrag  i  samme  Stat  af  en  ung  Mand,  som 
blev'  ledet  til  deres  Skjulested  af  en  Guds  Engel,  og  inspire- 
ret i  Oversættelsesarbejdet  at  tyde  Inskriptionerne  paa  Pla- 
derne og  hjulpet  dermed  ved  et  Instrument,  som  var  opbe- 
varet sammen  med  dem,  og  som  kaldtes  Urim  og  Thummin. 
Pladerne  havde  Udseende  som  Guld,  var  ikke  helt  saa  tykke 
som  almindeligt  Blik,  var  seks  Gange  syv  Tommer  lange 
og  indgraveret  paa  begge  Sider  og  fæstet  sammen  som  en 
Bog  med  tre  Ringe  i  Ryggen.  Denne  unge  Mand,  Joseph 
Smith,  som  handlede  under  det  himmelske  Sendebuds  Inspi- 
ration, begyndte  saa  stille  som  muligt  at  udføre  det  vanskelige 
Arbejde,  som  forlangtes  af  ham.  Da  han  havde  en  mangelfuld 
Uddannelse,  fik  han  en  til  at  skrive  for  sig.  eftersom  han 
dikterede  Ord  for  Ord. 

Missionærmærkatet  fortæller  det. 

En  Farrmer  ved  Navn  Martin  Harris,  som  var  blevet  inter- 
esseret i  Arbejdet,  modtog  af  Joseph  Smith  en  Kopi  af  nogle 
af  Skrifttegnene  med  deres  Oversættelse.  Disse  tog  han  med 
sig  til  New  York  og  overlod  dem  til  nogle  lærde  Sprogfor- 
skere, blandt  andet  en  Professor  Anthon,  som  efter  at  have 
studeret  dem,  udtalte,  at  Skrifttegnene  var  ægte,  og  at  Over- 
sættelsen, saa  vidt  han  kunde  skønne,  var  rigtig.  Han  skrev 
en  Erklæring  herom  og  gav  Martin  Harris  den.  Men  dai  han 
derpaa  spurgte  ham,  hvordan  denne  unge  Mand  havde  faaet 
fat  i  den  Optegnelse,  som  indeholdt  disse  Skrifttegn,  og 
fik  Oplysning  om,  at  den  var  aabenbaret  til  ham  af  en  Gucrs 
Engel,  bad  han  Martin  Harris  om  at  maatte  se  den  Erklæ- 
ring, som  han  havde  givet  ham.  Da  han  fik  den,  rev  han 
den  i  Stykker,  idet  han  erklærede,  at  der  ikke  var  nogen, 
som  modtog  Englebesøg.  »Men,«  sagde  han,  hvis  Bogen  blev 
bragt  til  ham,  saa  vilde  han  forsøge  at  oversætte  den,.  Mar- 
tin Harris  oplyste  ham  da  om  det  Faktum,  at  en  Del  af 
Bogen  var  forseglet,  hvortil  Professoren  udbrød:  »Jeg  kan 
ikke  læse  en  forseglet  Bog.« 

Den  Del  af  Bogen,  som  ikke  var  forseglet,  blev  oversat 
til  det  engelske  Sprog  af  Joseph  Smith  og  udgjorde  da  en 
Bog  paa  ca.  600  Sider  og  blev  udgivet  under  Titlen  »Mor- 
mons Bog«.  Denne  Titel  fik  Bogen,  fordi  en  Profet  ved  Navn 
Mormon  paa  Guds  Befaling,  omtrent  400  Aar  efter  Kr.  sam- 
lede og  forkortede  Optegnelserne,  som  var  skrevet  af  Pro- 
feter, som  virkede  paa  det  amerikanske  Kontinent  tilbage  til 
ca.  600  Aar  før  Kristus,  da  en  Koloni  Israelitter  blev  ført 
fra  Palæstina  over  Vandene  og  der  blev  et  talrigt  Folk,  den 
nuværende  amerikanske  Indianerraces  Forfædre.  Beretningen 
om  deres  Rejser,  at  de  slog  sig  ned  paa  det  vestlige  Konti- 
nent, Guds  Aabenbaringer  til  dem,  deres  Splittelse  paa 
Grund  af  Ugudelighed  til  adskilte  Stammer,  Maaden,  hvorpaa 
deres  Hudfarve  blev  forandret,  deres  Krige,  deres  Arbejde, 
deres  Bygninger,  deres  Skikke,  deres  Sprog,  deres  Profeters 
Ord,  —  alt  dette  bliver  fortalt  klart  og  tydeligt  i  Mormons 
Bog.  Der  bliver  ogsaa  givet  en  Beretning  i  den  om  vor 
Herres  Jesu  Kristi  Besøg  hos  dette  Folk  efter  hans  Opstan- 
delse som  Opfyldelse  af  hans  egen  Forudsigelse,  somi  findes 
i  Johs.   10:   16.:   »Og  jeg  har  andre  Faar,  som  ikke  er  af 

Vil  De  fortælle  Deres  Familie  og  Venner  det? 

denne  Fold,  ogsaa  dem  bør  jeg  føre,  og  de  skal  høre  min 
Røst,  og  der  skal  blive  een  Hjord  og  een  Hyrde.«  At  disse 
»andre  Faar«  ikke  var  Hedningerne,  som  det  almindeligvis 
antages,  fremgaar  klart  af  Kristi  Paastand:  »Jeg  er  kun  sendt 
til  de  fortabte  Faar  af  Israels  Hus.«  —  Matt.  25:  24.  Han 
oprettede  sin  Kirke  iblandt  dem,  ordinerede  tolv  Apostle  og 
gav  dem  det  samme  Evangelium,  den  samme  Myndighed,  de 
samme  Gaver,  Kræfter,  Ordinancer  og  Velsignelser,  som  han 
gav  sine  »Faar«  paa  den  østlige  Halvkugle.  Saaledes  inde- 
holder Mormons  Bog  Evangeliets  Fylde  og  staar  som  et  Vid- 
ne om  Bibelens  Sandhed.  Disse  to  Optegnelser  bekræfter 
hinanden  og  begge  i  Forening  bærer  Vidnesbyrd  til  en  vantro 
Verden  om,  at  Jesus  fra  Nazareth  er  Kristus,  den  evige  Guds 
Søn  og  Verdens  Frelser. 

Denne  Optegnelse  indeholder  ogsaa  en  Beretning  om  en 
Koloni,  som  blev  ledet  af  Herren  til  det  vestlige  Kontinent 
paa  den  Tid,  da  Folkene  blev  adspredt,  efter  at  deres  Sprog 
var  blevet  forvirret,  og  Bygningen  af  Babelstaarnet  blev 
standset.  Ruinerne  af  deres  Byer  og  Templer  og  Fæstninger, 
opdaget  af  Opdagelsesrejsende  og  Arkæologer  efter  at  Mor- 
mons Bog  blev  udgivet,  ef  tause,  men  kraftige  Vidnesbyrd 
om1  Optegnelsens  Sandhed.  Hvert  Aar,  som  gaar,  bringer  nye 
lignende  Beviser  og  utallige  Vidnesbyrd  om  Profeten,  Seere:; 
og  Oversætteren  Joseph  Smiths  guddommelige  Mission.  Mor- 
mons Bog  er  siden  blevet  oversat  og  udgivet  paa  mange 
Sprog  og  overladt  til  den  religiøse  og  videnskabelige  Ver- 
dens Granskning,  og  ingen  har  hidtil  været  i  Stand  til  at 
udpege,  hvori  den  ikke  stemmer  overens  med  de  jødiske 
Skrifter  eller  med  de  Fakta,  som  Oldtidens  Forskere  og  viden- 
skabelige Undersøgelser  har  bragt  frem.  Dog  blev  den  bragt 
frem  i  denne  Tid  af  en  ulærd  Yngling,  ukendt  med  Verden, 
opdraget  i  landlige  Forhold,  uden  Adgang  til  Tidens  Litte- 
ratur, endog  uden  saa  megen  Uddannelse  som  en  almindelig 
Skoledreng  har  nu  for  Tiden. 

\  Følge  Mormons  Bog  var  de  Folk,  som  rejste;  fra  Jerusa- 
lem til  det  amerikanske  Fastland  og  tog  deres  Fædres  Genea- 
logi  og  en  Afskrift  af  Loven  og  Profeterne  med  sig,  af  Josefs 
Stamme  gennem  Efraim  og  Manasse  og  blev  ledet  ud  af 
Palæstina,  da  Zedekias  var  Konge  r  Juda. 

Brug  Missionærmærkatet! 

Mormons  Bogs  Fremkost  er  forudsagt  af  Profeten  Esajas, 
29:  4 — 19.  Den  er  et  faldent  Folks  Stemme,  som  hvisker  frem 
»af  Støvet«.  Den  er  kommet  frem  til  en  Tid,  da  Verden  er 
»drukken,  men  ikke  af  Vin,«  vaklende  under  falske  Lærdom- 
mes Indflydelse,  og  uden  Profeter  og  Seere.  Den  er  det  »vid- 
underlige Værk  og  et  Under.«  som  Herren  skulde  bringe 
frem  for  at  forvirre  dem.  som  havde  sat  Tingene  paa  Hovedet, 
og  som  tjente  hamii  med  deres  Læber,  medens  deres  Hjerter 
var  langt  borte  fra  ham. 

Esajas  siger,  at  Bogens  Ord  skulde  lægges  frem  for  den 
lærde  med  disse  Ord:  »Læs  dog  dette,«  og  .han  skulde  svare: 
»Jeg  kan  ikke,  for  den  er  forseglet.«  Bogen  selv  skulde  »leve- 
res til  den,  som  ikke  var  lærd«,  og  at  den  skulde  læses  frem- 
gaar  tydeligt  af  18.  Vers:  »Og  paa  den  Dag  skal  de  døve 
høre  Bogens  Ord,  og  ud  af  Mulm  og  Mørke  skal  blindes 
Øjne  se  og  de  sagtmodige  skal  glæde  sig  endnu  mere  i  Her- 
ren, og  de  fattige  blandt  Menneskene  skal  fryde  sig  i  Israels 
Hellige.«  Mormons  Bogs  Fremkomst  som  »Josefs  Stav«  er 
ogsaa  forudsagt  i  Ezekiel  37:  15 — 22.  Martin  Harris'  Samtale 
med  Professor  Anthon,  som  er  gengivet  ovenfor,  opfyldte 
en  Del  af  Esajas  Profeti,  de  andre  Dele  er  blevet  opfyldt 
ved,  at  Bogen  er  blevet  oversat  af  en  ulærd  ung  Mand,  ved 
at  den  er  blevet  læst  af  de  sagtmodige  og  fattige  blandt 
Menneskene  og  ved,  at  de  blinde  har  faaet  deres  Syn,  og 
de  døve  kan  høre  og  har  set  og  hørt  Bogens  Ord  og  bærer 
Vidnesbyrd  om  dens  guddommelige  Oprindelse.  »Judas  Stav«, 
—  Bibelen  —  er  nu  føjet  sammen  med  »Josephs  Stav«  — 
Mormons  Bog  —  og  som  Esajas  forudsagde,  er  de  blevet 
til  eet  i  Herrens  Haand,  som  et  Vidne  for  ham  og  hans  Søn 
Jesus  Kristus  i  de  sidste  Dage. 
Tusinder  af  Mennesker  af  forskellige  Nationaliteter  har  mod- 
taget guddommelige  Vidnesbyrd  om,  at  Bogen  er  sand,  og  at 
Joseph  Smith,  som  oversatte  den  ved  Guds  Gave,  var  en  sand 
Profet,  kaldet  af  Gud  til  at  indlede  Tidernes  Fyldes  Hushold- 
ning. Enhver,  som  vil  læse  Mormons  Bog  med  fordomsfrit 
Sind,  og  som  vil  bede  til  Gud  i  Tro,  i  Jesu  Kristi  Navn,  skal 
visselig  modtage  et  Vidnesbyrd  om  dens  Sandhed  og  blive 
ledet  paa  Vejen  til  evig  Frelse. 


Gør  det  bekendt  over  Land  og  i  By,  Herren  har  talet  paany! 

(Efter  »Med  So!  og  megen  Glæde«). 

Mester    med    den 
tunge  Tornekrone. 


Mester  med  den  tunge  Tornekrone , 
jeg  kan  ikke  følge  efter  dig, 
naar  en  Præstegaard,  en   venlig  Kone 
og  to  raske  Drenge  lokker  mig. 

Mester  med  den  tunge   Tornekrone, 
havde  blot  du  været  Jordens  Gæst 
for  at  læge,  frelse  og  forsone, 
var  det  ingen  Sag  at   være  Præsi. 

Men  naar  nu  den  tunge   Tornekrone 
og  de  mørke  Blodspor  til  din  Grav 
og  din   Tales  smertedybe   Tone 
vidner,  at  du  ogsaa  stiller  Krav! 

Mester  med  den   tunge   Tornekrone, 
,,følg  mig,  følg  mig" ,  var  dit  Bud.  din  Bon. 
Jo,  men  se  dog  fra  din  Ærestrone. 
hvor  din  Faders  Jord  er  skøn. 

Mester  med  den  tunge   Tornekrone: 
„Hvo  sit  Liv  vil  bjærge,  naar  det  ej!" 
Hjælp  mig  da  trods  Præstegaard  og  Kone,] 
ja,  selv  Drengene  at  følge  dig, 

Kaj  Munk  (1923). 


Missionærmærkatet  paa  alle  Breve! 

Ungdomsforen  ingern  e. 

Stævnedage  i  Storbyen. 

Maaske  er  det  med  en  lidt  utryg  Følelse,  I  forbereder  Jer 
til  Generalkonferencen  i  København  i  Ugen  fra  den  25-30  Juni. 
Selv  om  Sommeren  med  al  sin  straalende  Farvepragt  sætter 
sit  Præg  paa  hele  vort  Følelsesliv,  er  det  alligevel  ikke  nok  til 
at  tage  den  Tyngde  bort,  som  Krigen  har  skabt.  Vort  Formaal 
og  vor  Tanke  er  dog  ikke  at  gaa  og  blive  triste  og  melan- 
kolske, men  tværtimod  forsøge  en  Opbyggelse  og  Styrkelse  i  hele 
vort  Kirkearbejde.  Vor  Kirke  skal  og  maa  bestaa  trods  al  Uro. 

Derfor  er  den  Uge,  hvor  vi  skal  fejre  een  af  de  største  Be- 
givenheder i  Verdenshistorien,  Ungdomsforeningerne  velkom- 
men, og  vi  rækker  gladelig  vor  Haand  hertil. 

Naar  Ungdomsforeningernes  Hovedbestyrelse  i  de  sidste  Aar 
ikke  har  turdet  paatage  sig  det  Ansvar  at  arrangere  Stævne, 
har  det  været  med  Missionens  fulde  Tilslutning,  men  den  Lej- 
lighed, der  her  skal  fejres,  haren  alt  overskyggende  Betydning  for 
hele  vor  Kirkes  Eksistens,  og  derfor  er  der  Grund  til  at  hylde 
Ideen.  Da  der  ikke,  som  tidligere  nævnt,  har  været  afholdt 
Stævne  de  sidste  Aar,  vil  jeg  indtrængende  anmode  alle  Ung- 
domsforeningernes Medlemmer  om,saafremt  det  paa  nogen  Maade 
kan  lade  sig  gøre  at  møde  op  i  København  til  den  25.  Juni. 

Den  28.  Juni  er  overladt  Ungdomsforeningerne  og  det  jeg 
her  især  vil  hæfte  mig  ved,  er  et  Instruktions-  og  Spørgemøde, 
som  Hovedbestyrelsen  vil  arrangere.  Vi  forstaar  tilfulde  vore 
lokale  Medarbejdere,,  naar  de  udtaler,  at  der  mangler  Kontakt 
os  imellem,  men  hvorledes,  mine  Søskende  tror  I  ikke,  vi  føler 
det  i  Hovedbestyrelserne.  Lad  os  bare  aldrig  faa  den  Følelse, 
at  vi  kæmper  forgæves.  Derfor  har  vi  tænkt,  paa  dette  Møde 
at  høre  fra  Jer,  høre  Jeres  gode  Ideer,  modtage  Belæring  af 
hinandens  Kamp  og  være  hverandre  til  Trøst  og  Opbyggelse. 

Vi  i  Hovedbestyrelsen  ser  op  til  Jer  i  de  lokale  Ungdoms- 
foreninger, vi  ved  hvor  haardt.  I  maa  kæmpe  for  at  samle 
Ungdom  om  Kirkens  Standarder.  Lokket  bort  fra  vort  Vis^ 
domsord  og  vore  Trosartikler  for  at  give  sig  Verdens  Glimmer 
og  Pragt  i  Vold,  det  er  den  Side,  1  oftest  bliver  Vidne  til. 
Men  der  er  stadig  ingen  af  Jer,  der  vilde  sælge  en  Tøddel  af 
Jert  Kendskab  til  Mormonismen  for  Mønt. 

Jeg  glæder  mig  til  at  trykke  jeres  Hænder  og  stifte  nær- 
mere Bekendtskab  med  Jer  allesammen  og  sætter  mit  Haab 
til,  at  Gud  vil  give  dette  Stævne  en  rig  Fylde  af  sin  gode 
Helligaand,  saa  det  Samvær,  der  her  for  mange  skal  paabe- 
gyndes, maa  fortsætte  til  Gavn  og  Glæde  for  os  selv  og  sidst, 
men  ikke  mindst,  til  Fremme  af  Guds  Sag. 

-■•■       .        !>.-■.  ,-:„:    „Julius  Andersen 

Præsident  for  Hovedbestyrelsen. 

Ønsker  De  udsendt  flere  Missionærer? 


LANDET   RUNDT. 

Aalborg.  Konferencen  indlede- 
des med  Underholdningaf  Sang- 
koret Fredag  den  2 1 .  April.  Ko- 
ret blev  ledet  af  Chr.  Tranholm 
og  udforte  et  udmærket  Pro- 
gram. Bagefter  havde  Ung- 
domsforeningen en  lettere  Del 
paa  Programmet,  som  udfortes 
i  den  lille  Sal. 

Søndag  den  23.  begyndte  med 
Præstedømsmøde  Kl.  9  og  Søn- 
dagsskole Kl.  10.  Et  fint  Pro- 
gram blev  udført  af  Børnene, 
der  var  Spørgsmaal  og  Svar 
af  3  Borneklasser  med  over  10 
Born  i  hver  Klasse  og  Børnene 
fik  megen  Ros  for  deres  Præ- 
stationer. Et  Børnekor  paa  25 
Stemmer  sang  2  nydelige  Sange, 
som  vakte  stor  Anerkendelse. 
Søndag  Eftermiddag  Kl.  15,30 
afholdtes  Gudstjeneste,  hvor 
Ældste  W.  0.  Pedersen,  Di- 
striktspræsident  Th.  Jensen  og 
Missionspræsident  Orson  B. 
West  talte  godt  og  interessant 
til  Forsamlingen. 

Mandag  Aften  var  der  Af- 
skedsfest for  Str.  Inger  Bukke, 
som  blev  beskikket  til  at  virke 
som  Missionær  i  Esbjerg.  Som 
Program  blev  Sangfarcen  »Lille 
Nitouche«  opført.  Det  vakte 
stor  Begejstring. 

Aalborg  Dil/ettanter  opfører 
„Lille  Nitouche" i  Randers  og 
Aarhus. 

Store  Bededag  rejste  Skuespil- 
lerne til  Randers  for  at  opføre 
det  muntre  Sangstykke  der  om 
Aftenen.  Lordag  rejste  de  vi- 
dere til  Aarhus  og  Stykket  blev 
spillet  samme  Aften. 

MHB. 


Aarhus.  Ungdommen  i  Aarhus 
arbejder,  og  af  blot  2  Maa- 
neders  Program  kan  fremhæ- 
ves: Serien  Danmark  rundt, 
Randers.  Kostume-Fest.  Weise- 
Aften.  Kirkens  Komponister  i 
Tekst  og  Toner.  Skuespillet 
»Ruth«.  Skuespillet  »Sandhe- 
den«. Min  Yndlingssang  og 
dens  Historie  med  samtlige 
Tilstedeværende  som  Deltagere. 
Naturhistor.  Foredrag  m.  Film 
ved  Kommunelærer  Vigild.  Vi 
her  i  Aarhus  glæder  os  til  vore 
Ungdomsmøder,  vi  har  altid 
noget  nyt  hver  Gang.       R.N. 

Kobenhavn.  Foraarskonferen- 
cen  begyndtes  med  en  »Dansk 
Aften«  den  5.  Maj  under  Med- 
virken af  Sangkoret  under  Ed- 
mund Kaiser  og  en  Række 
fornemme  Solister  blandt  Sø- 
skende. Det  blev  en  smuk  og 
stemningsfuld  Aften  med  stort 
Besøg.  Den  7.  Maj  fortsattes 
med  Præstedomsmøde  og  Søn- 
dagsskole, som  desværre  maatte 
afbrydes  paa  Grund  af  Luft- 
alarm og  fortsættes  i  Beskyt- 
telsesrummet. Det  gik  en  Del 
ud  over  Programmet,  men, 
alligevel  var  der  god  Stemning. 

Søndag  Aften  afholdtes  saa 
Konference-Gudstjenesten  med 
Taler  af  Ældste  W.  Ørum  Pe- 
dersen, Ældste  Niels  Peder  Ol- 
sen, Søster  Dagny  Nielsen  og 
Sange  af  Koret. 

Mandag  Aften  var  Kvindelig 
Hjælpeforenings,  som  havde 
arrangeret  et  fint  lille  Program 
og  Bazar  med  Salg  af  For- 
friskninger og  de  flittige  Sø- 
stres Vinterhusflid.  /  s. 


Støt  Missionærfondet!  Køb  Missionærmærkatet? 

Odense.  Foraarskonferencen  d. 
30.  April  indlededes  med  Præ- 
stedømsmøde,  der  var  besøgt  af 
12.  Flere  af  Brødrene  bar  deres 
Vidnesbyrd  angaaende  Evan- 
geliet, og  Mødet  sluttede  med 
Diskussion  af  forskellige  Spørg- 
maal  under  Ledelse  af  Missi- 
onspræsidenten. 

Søndagsskolen  havde  64  til- 
stede, hvoraf  en  meget  stor 
Del  var  Slægtninge  til  Thomas 
Thomsen  og  Gudrun  Hansen, 
der  blev  viet  efter  Mødet. 

Kl.  19  afholdtes  Aftengud- 
tjenesten.  Talere  var  Broder 
Chr.  Dietz,  Brønderslev,  Di- 
striktspræsident  Axel  Mathie- 
sen og  Missionspræsidenten. Til- 
stede ialt  29. 

Mandag  Aften  holdt  Kvindelig 
Hjælpefoiening  Bazar  for  Fore- 
ningens Velgørenhedsarbejde. 
AM. 


Aalborg.  Henning  Jørgensen 
Fanø  ordineredes  til  Lærer  af 
Missionspræsident  Orson  B. 
West  den  23.  April   1944. 

Thorvald  Helmer  Pedersen 
ordineredes  til  Diakon  af  Di- 
striktspræsident  Henry  Løjborg 
den   14.   Maj    1944. 

Aarhus  Irma  Hauberg  Jensen 
døbtes  d.  16.  April  af  Faderen, 
Distriktspræsident  Thorvald 
Jensen.  Haandspaalæggelse  v. 
Ældste  Frede  Thomsen. 
Hjørring.  Signe  Jensen  Chri- 
stensen døbtes  den  23.  April 
af  Ældste  Chr.  G.  Christensen. 
Haandspaalæggelse  ved  Missi- 
onspræsidenten. 
Silkeborg.  Valborg  Carlsen 
døbtes  den  16.  April  af  Fa- 
deren, Ældste  Jens  Carl  Morten 


Carlsen.  Haandspaalæggelse  v. 
Ældste  N.  P.  Thomassen. 

Solveig  Kirstine  Carlsen  døb- 
tes den  16.  April  af  Faderen. 
Ældste  Jens  Carl  Morten  Carl- 
sen. Haandspaalæggelse  ved 
Ældste  W.  Ørum  Pedersen. 

Ovenstaaende  Søskende  øn- 
skes hjertelig  til  Lykke  og  by- 
des velkommen  i   Kirken. 

Kobenhavn.  Hansine  Marie 
Bodil  Larsen  fyldte  70  Aar  d. 
15.  Maj.  Medlem  siden  1910. 

Ældste  Ole  C.  Petersen  fylder 
70  Aar  den  8.  Juni.  Han  har 
været  Medlem  af  Kirken  siden 
1914. 

Ingeborg  Andersen  fylder  d. 
13.  Juni  65  Aar.  Hun  har 
været  Medlem  siden   1920. 

Hjertelig  Til  Lykke! 


Aarhus.  Maren  Jensen  døde 
d.  16.  April,  84  Aar  gammel. 
Hun  havde  været  Medlem  af 
Kirken  siden   1910. 


Esbjerg.  Ældste  Hans  Larsen, 
Ringkøbing,  døde  d.  10.  Maj, 
73  Aar  gammel.  Han  havde 
været  Missionær  i  1931 — 32. 
Ære  være  deres  Minde! 

Aflåsning.  Søster  Karen  Mar- 
grethe Andersen  er  blevet  afløst 
med  Tak  og  Ære  fra  Stillingen 
som  Præsidentindefor  Primary- 
Organisationerne  i  Danmark. 
Ny  Præsidentinde.  Til  at  afløse 
Str.  Karen  Margrethe  Andersen 
er  Søster  Anne  Jessen,  Viborg, 
blevet  beskikket.  Søster  Jessen 
møder  velforberedt  til  dette 
Hverv,  og  vi  ønsker  hende 
Held  og  Lykke  dermed. 


Alle  kan  forkynde  Evangeliets  Sandhed. 

»Det  gaar  nok!« 

Der  er  ingenting,  der  gaar  af 
sig  selv, 

undtagen  det,  som  gaar  i 

Forfald. 


Kobenhavn.  Søndag  d.  7.  Maj 
viedes  Karen  Margrethe  Jensen 
og  Ældste  Peder  Andersen  af 
Præsident  Orson  B.  West. 
Odense.  Søndag  d.  30.  April 
viedes  Karen  Gudrun  Hansen 
og  Thomas  Anton  Thomsen  af 
Præsident  Orson  B.  West. 
Hjertelig  Til   Lykke! 


BfUSh  DP  yOlIf  EligliSll.   The  Missionary's  Recompense. 


(Fortsat  fra  forrige  Xr.J 

My  name  is  Forbes,  the  man 
began,  I  have  a  farm  about 
two  miles  from  here  and  would 
be  glad  to  have  you  eome 
home  with  me.  We  are  always 
glad  to  see  somebody  from 
the  outside  world.  The  elder 
thanked  God  for  his  help  and 
13eagerly  14accepted  the  invi- 
tation. 

For  a  few  moments  the  two 
lr'rode  in  16silence  and  then 
Elder  Morgan  17explained  his 
work  and  was  happy  to  ^dis- 
cover that  Mr.  Forbes  was 
very  much  interested  in  what 
he  said  and  was  19anxious  to 
]earn  more  about  this  new 
and  20strange  religion.  My  wife 
and   I  have  been   hoping  and 

ved  at  benytte  M 


praying  that  we  might  find 
a  21  belief  which  really  2""'satis- 
fied  our  hungry  souls,  said  Mr. 
Forbes.  Before  the  death  of 
our  little  son  religion  did  not 
matter  much.  We  seemed  ^me- 
rely to  live  without  giving  it 
a  thought. 

It  sometimes  takes  sorrow  and 
even  death  to  open  our  souls, 
replied  the  elder. 
My  wife  and  I  have  been  told 
by  many,  said  Mr.  Forbes,  that 
death  ended  24conscious  exi- 
stence,  and  that  when  we  laid 
our  son  to  his  last  25rest,  it 
was  the  end.  It  did  not  seem 
reasonable  to  us,  and  we  have 
been  waiting  and  -6  praying  for 
light   and    intelligence   on   the 

matter.  Sluttes  Side  95 

issionærmærkatet! 

GENERALKONFERENCEN, 

Angraaende  Indkvarteringen. 

Der  er  ingen  Tvivl  om,  at  Københavnerne  vil  være  glade 
for  at  yde  Provinsens  Søskende  Husly  i  Konference-Ugen. 
Vi  har  derved  en  Lejlighed  til  at  yde  lidt  Gengæld  for  åen 
Gæstfrihed,  vi  altid  møder,  naar  vi  kommer  ud  i  Landet.  — 
Vi  glæder  os  til  at  vise  vore  Søskende,  at  ogsaa  vi  kan  vise 
lidt  Imødekommenhed. 

Men  Indkvartering  i  en  hel  Uge  for  henved  100  Mennesker 
(som  der  regnes  med)  er  jo  ikke  nogen  helt  let  Opgave.  Det 
har  derfor  været  nødvendigt  at  fastsætte  bestemte  Regler  for 
Værter  og  Gæster.  Gennemsnitligt  er  de  københavnske  Søskende 
ikke  velhavende,  og  vi  har  ikke  turdet  paalægge  Søskende  den 
fulde  Udgift,  som  i  mange  Tilfælde  en  hel  Families  Bespisning  og 
Ophold  i  en  Uge,  vil  være,  uden  en  vis  Godtgørelse.  Og  det 
er  jo  ikke  Meningen,  at  Glæden  ved  at  kunne  yde  Provins- 
boerne sin  Opvartning  og  Anerkendelse  skal  være  forbeholdt 
de  mest  velstillede  alene.  Der  er  derfor  fastsat  følgende  Regler, 
som  bedes  nøje  overholdt: 
Natlogi  i  Konference-Ugen  gratis 

Godtgørelse  for  Morgenmad  i  Konference-Ugen..  Kr.     3,00 

Godtgørelse  for  fuld  Kost      i  Konference-Ugen..   Kr.  15,00 

Altsammen  beregnet  for  1   voksen  Person. 

Børn  under  8  Aar  beregnes  til  halv  Pris. 

Man  er  naturligvis  frit  stillet,  om  man  ønsker  at  spise  hos 
Værten  eller  hellere  vil  holde  sig  selv  med  Kost. 

Vi  beder  Søskende  i  Provinsen  være  forvissede  om,  at  vi  i 
København  gerne  vilde  huse  Jer  og  bespise  Jer  ganske  gratis, 
men  af  ovenfor  nævnte  Grunde  og  for  at  undgaa  enhver 
Mislyd  og  efter  nøje  Overvejelse,  er  disse  Regler  blevet  fastsat. 
Forholdene  er  ekstraordinære,  og  det  er  derfor  ingen  Skam, 
hverken  at  give  eller  modtage  de  ovenfor  nævnte  Beløb,  der, 
det  kan  enhver  nemt  se,  ikke  giver  nogen  Mulighed  for  For- 
tjeneste paa  de  tilrejsendes  Bekostning. 

Rationeringsmærker  maa  naturligvis  medbringes  og  ydes 
Værterne  i  det  Omfang,  som  der  nydes  rationerede  Varer  for. 
Gæsterne  bedes  selv  medbringe    Lagen,  Dyne-  og  Pudebetræk. 

Ønsker  nogen  Hotelværelse,  er  vi  gerne  behjælpelige  hermed. 

SeTilmeldelsesblank.,som  er  vedlagt  dette  Nr.af  »STJERNEN«. 

Vil  De  støtte  Missionærfondet? 

&5-©res  Indsamlingen. 

Indsamlingen  til  Mindesmærket  for  Profeten  Joseph  Smith, 
som  skal  afslores  paa  100-Aarsdagen  for  hans  Død  den  27. 
Juni,  nærmer  sig  nu  sin  Afslutning.  Senest  den  15.  Juni  skal 
alle  Lister  være  indsendt  til  Missionskontoret,  hvorefter  Nav- 
nene vil  blive  overført  til  Pergamentruller,  som  indstøbes  bag 
Mindetavlen. 

Søskende,  som  bor  udenfor  de  organiserede  Grene  er  natur- 
ligvis ogsaa  med  i  Indsamlingen.  De  betaler  nemmest  (25  Øre 
pr.  Navn)  ved  Indsendelse  af  Beløbet  i  Frimærker,  men  husk 
at  vedlægge  Seddel  med  fulde  Navn  for  hver  enkelt  Bidragyder. 
Send  endnu  i  Dag,  mens  De'husker  det,  Beløbet  til':  nærmeste  Di- 
strikts- eller  Grenskontor. 

Vi  ved,  at  Grensforstanderne  betragter  det  som  en  Æressag 
at  kunne  indsende  Listerne  100%  udfyldt,  og  Rapporterne  om 
Deltagelsen  i  Indsamlingen  har  da  ogsaa  været  yderst  tilfreds- 
stillende, men  der  mangler  endnu  en  Del  Navne,  som  gerne 
skulde  med.  —  Altsaa  i   Dag! 

Ailgangskort  til  Mindegudstjenesten. 

Af  Hensyn  til  Roen  og  Ordenen  under  Mindehøjtideligheden 
den  27.  Juni,  vil  der  kun  blive  Adgang  mod  Forevisning  af 
særligt  Adgangskort. 

Dette  Kort  udleveres  til  alle  Kirkens  Medlemmer  og  er 
gratis!  Det  er  strengt  personligt  og  forsynes  med  Navn,  og 
det  maa  for  Københavnernes  Vedkommende  afhentes  paa 
Missionskontoret  senest  den  10.  Juni.  Provinsboerne  faar  deres 
Kort  reserveret  ved  Indsendelse  af  den  Tilmeldelsesblanket,  som 
findes  indlagt  i  dette  Nr.  af  »STJERNEN«.  (Indsendes  til 
Missionskontoret  senest  den  15.  Juni  eller  afleveres  til  Grens- 
forstanderen  senest  den   12.  Juni. 

Der  vil  til  Mindehøjtideligheden  ikke  være  Adgang  for  Børn 
under  8  Aar.  Derimod  vil  der  blive  stillet  et  Antal  Billetter 
til  Raadighed  for  Kirkens  Venner  til  en  Pris  af  2  Kroner 
pr.  Stk.  Salget  af  disse  Billetter  paabegyndes  den    18.  Juni. 

Kan  et  udleveret  Adgangskort  ikke  benyttes,  er  det  selvsagt 
vedkommendes  ufravigelige  Pligt  at  returnere  det  til  Kontoret 
inden  Gudstjenesten  for  dermed  at  give  en  anden  Adgang  til 
den  ledige  Plads. 

Artiklen  paa  Bagsiden  fortæller  herom. 

Hvordan  ødelægger  man  en  Forening? 

1.  Bliv  væk  fra  Moderne. 

2.  Kommer  De,  saa  sørg  for  at  komme  for  sent. 

3.  Hvis  De  er  tilstede  ved  et  Møde,  forsøm  da  ikke  at  frem- 
hæve Fejl,  begaaet  af  andre. 

4.  Lad  Dem  aldrig  vælge  til  noget  Hverv.  Det  er  altid  lettest 
at  kritisere. 

5.  Men  vælger  man  Dem  ikke,  bliv  saa  fornærmet.  Hvis  De 
skulde  blive  valgt,  bør  De  glimre  ved  Deres  Fravær  under 
Udvalgsmøderne. 

6.  Spørger  man  om  Deres  Mening,  saa  sig,  at  De  ikke  har 
noget  at  bemærke.  Efter  Mødet  kan  De  altid  udbrede  Dem 
om,  hvorledes  Sagerne  burde  ordnes. 

7.  Lad  endelig  være  med  at  foretage  Dem  mere  end  højst 
nødvendigt.  Er  der  andre  Medlemmer,  som  ikke  er  bange 
for  at  spytte  i  Næverne  for  at  tage  et  Tag  for  Foreningen, 
bør  De  straks  starte  Ramaskriget:  »Kliker!« 

8.  Vent  saa  længe  som  muligt  med  at  betale  Kontingent  — 
eller  lad  være  med  at  betale  i  det  hele  taget. 

9.  Naar  De  deltager  i  et  .  Møde,  bør  De  stemme  paa  et  — 
og  gaa  hjem  og  gøre  noget  andet. 

10.  Paa  Møder  bør  De  altid  tiltræde  de  fremsatte  Forslag  — 
og  først  bagefter  komme  med  Indvendinger. 

11.  Lad   være   med    at   give  Oplysninger,   hvis    Foreningen    an- 
moder derom. 

12.  Klag  over  Mangelfuldhed  i  Foreningens  Oplysninger. 

13.  Sørg   for   at  faa   alt,   hvad    Foreningen    kan   yde,   men    giv 
selv  Foreningen 

(Glasgow  Chamber  of  Commerce  Journal, 
her  ved  Helligaands  Kirkens  Blad) 


SKANDINAVIENS    STJERNE,  Organ    for   Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Aarsabonnement  Kr.  3,50,  pr.  Nummer  35  Øre 
Ansvarshavende  Redaktør:  Orson  B.   West,    Priorvej    12,    København  P. 

•  LAF    MOItTINSCH     «(.««« lABD*«     i«    I 

SØNDAGSSKOLEN 

Juli  1944. 


NADVER  VERS. 

Har  Fred  du  i  dit  Hjerte 
med  hver  en  Sjæl  paa  Jord. 
Da  nyde  kan  med  Glæde 
du  Herrens  Nadverbord. 


[III  I] 


KORLEKTIER 

1.  Søndag.  For  Børn  under  10  Aar 

2.  Mosebog  20.  Kap.:    15.  Vers:   Du  skal  ikke  stjæle. 

2.  Søndag.  ,     For  Børn  over  10  Aar 

Markus  6.  Kap.:  13.  Vers:  Og  de  drev  de  mange  Djævle  ud 
og  salvede  mange  syge  med  Olie  og  helbredte  dem. 

3.  Søndag.  Junior 

Apostlenes  Gerninger  20.  Kap.:  29.  og  30.  Vers:  Jeg  ved,  at  der 
efter  min  Bortgang  skal  komme  svare  Ulve  ind  iblandt  eder, 
som  ikke  ville  spare  Hjorden.  Og  af  eders  egen  Midte  skal  der 
opstaa  Mænd,  som  skulle  tale  forvendte  Ting  for  at  drage 
Disciplene  efter  sig. 

4.  Søndag.  Senior 

Judas's  Brev,  17.  og  18.  Vers:  I  elskede!  kommer  de  Ord  i 
Hu,  som  forud  ere  talte  af  vor  Herres  Jesu  Kristi  Apostle;  Thi 
de  sagde  eder:  I  den  sidste  Tid  skal  der  være  Spottere,  som 
vandre  efter  deres  Ugudeligheders  Begæring.  N.P.A. 


Et  Par  Ord  om  Sladder. 

Misundelsen  skulde  et  Barn  have  døbt 
og  Ondskaben  skulde  staa  Fadder, 
i  Løgnens  Kjole  blev  Barnet  svøbt, 
oe  saa  fik  det  Navnet  Sladder. 


(Fortsat  fra  Side  91). 

13)  ivrigt.  14)  modtog.  15)  kør- 
te. 16)  Tavshed.  17)  forklarede. 
18)  opdage.  19)  ivrig.  20)  mær- 


kelig. 21)  Tro.  22)  tilfredsstil- 
lede. 23)  blot.  24)  bevidst. 
25)  Hvile.  26)  bedt. 

Missionærmærkatet. 

Den  sidste  Tid  har  der  været  talt  og 
skrevet  meget  om  Kirken  og  Reklamen, 
og  mens  Meningerne  her  i  Landets  folke- 
kirkelige Kredse  har  været  forskellige, 
har  det  været  interessant  for  lang  Tid 
siden  at  se,  at  Kirken  —  særligt  i  Ho- 
vedkvarteret ved  sine  Udsendelser  af 
Litteratur,  Tryksager  etc.  har  vist  For- 
staaelse  af  Reklamens  rette  Brug  i  Kir- 
kens Tjeneste. 

Med  Tilladelse  og  Anbefaling  fra  Missionspræsidenten  har 
Dansk  Missionærforening  ladet  fremstille  ovenstaaende  Mærkat, 
og  det  er  vel  unødvendigt  at  fremhæve  dets  reklamemæssige 
Betydning  for  Kirken. 

Mærkatets  Fremstilling  har  iøvrigt  folgende  Fordele: 

1.  Alle  har  hermed  Lejlighed  til  paa  en  diskret  Maade  at  faa 
fortalt  vore  Venner  en  Sandhed  til  Overvejelse,  at  GUDS 
KIRKE,  den  eneste  af  ham  anerkendte  paa  Jorden  netop  er 
Jesu  Kristi  Kirke  af  Sidste  Dages  Hellige  (ogsaa  og  maaske 
netop  til  dem,  som  vi  umuligt  kan  faa  Lejlighed  til  aftale 
med). 

2.  Ved  Køb  af  Missionærmærkatet  (pr.  Stk.  5  Øre)  støtter  De 
Missionærfondet,  der  anvendes  til  Udsendelse  af  Missionærer, 
og  hvem  af  Kirkens  gode  Medlemmer  og  Venner  vil  ikke 
gerne  igen  se  Missionærer? 

Mærkatet  vil  kunne  købes  hos  Missionærforeningens  Med- 
lemmer eller  Repræsentanter  i  de  forskellige  Grene  og  paa 
Missionskontoret,  og  af  Hensyn  til  det  begrænsede  Oplag  og 
Formaalets  særlige  Karakter,  beder  vi  alle  om  nu  at  sikre  sig 
denne  Nyhed!  Lad  Mottoet  blive: 

Intet  Brev  uden   Missionærmærkatet l 

For  Dansk  Xlissioriærforening 
W.  Ørum  Pedersen       Carlos  Andersen 

Ethvert  Bidrag  til  Missionærfondet  modtages  gerne  paa  Kir- 
kens Postkonto  Nr.   33338  mærket  Missionærfondet. 


